**ინგლისურ ენაზე საუბრის უნარის შესამოწმებელი საგამოცდო ტესტის**

**მოკლე აღწერა და შეფასების კრიტერიუმები**

საუბრის გამოცდა სამი ნაწილისგან შედგება და გრძელდება 11 წუთიდან 14 წუთამდე:

**ნაწილი 1:** სტუდენტი პასუხობს მის პიროვნებასთან, საქმიანობასთან, წარსულ გამოცდილებასთან დაკავშირებულ კითხვებზე (4-5 წუთი; კითხვა-პასუხის რეჟიმი)

**ნაწილი 2:** მოკლე პრეზენტაცია (1-2 წუთი) გარკვეულ თემაზე, რომელიც მოცემულია საგამოცდო ბარათზე, სადაც ასევე წარმოდგენილია რამდენიმე დამხმარე შენიშვნა, რაც კანდიდატს პრეზენტაციის თემისთვის საჭირო ჩარჩოში მოაქცევს. პრეზენტაციის დასრულებისას გამომცდელმა კანდიდატს დამატებით შეიძლება დაუსვას თემასთან დაკავშირებული ერთ-ორ შეკითხვა. ეს ნაწილი არ უნდა აღემატებოდეს 3-4 წუთს.

**ნაწილი 3:** გამოცდის ბოლო 4-5 წუთი დაეთმობა რამდენიმე, წინა ნაწილში წარმოჩენილ თემასთან დაკავშირებულ, შეკითხვაზე გავრცობილი პასუხის გაცემას, რაც გამომცდელთან დისკუსიაში გადაიზრდება.

საუბარი ფასდება შემდეგი კრიტერიუმების მიხედვით:

1. **მეტყველების ბმულობა და თანმიმდევრულობა:**

შინაარსი, საკითხთა ლოგიკური დაკავშირება, მსჯელობის უნარი **0 - 9 ქულა**

1. **ლექსიკური რესურსი:** ლექსიკის მრავალფეროვნება,

სისწორე, ადეკვატურობა;  **0 - 9 ქულა**

1. **გრამატიკული სპექტრი და სისწორე:**

გრამატიკული სტრუქტურების მრავალფეროვნება,

სისწორე, წინადადებების სტრუქტურული მრავალფეროვნება **0- 9 ქულა**

1. **წარმოთქმა:**

ბგერების სისწორე, მახვილი, ინტონაცია და რიტმი. რამდენად

გასაგებია მსმენელისთვის კანდიდატის მეტყველება **0- 9 ქულა**

შეფასების კრიტერიუმებისა და რუბრიკების მიხედვით უფრო დეტალური აღწერა იხილეთ დოკუმენტში - Speaking: Band Descriptors (public version)

**თითოეულ კომპონენტში მიღებული შეფასება 0 - 9 ჯამდება და იყოფა 4-ზე. მიღებული ქულა იქნება 0 - 9. B2 დონე შეესაბამება 5.0 – 6.5 ქულებს.**

აქვე მოცემული ელექტრონული მისამართების საშუალებით შეგიძლიათ უფრო დაწვრილებითი ინფორმაცია მიიღოთ იმ საერთაშორისო გამოცდის შესახებ, რის მიხედვითაც არის შედგენილი ჩვენი საგამოცდო ტესტი. მითითებული ვებგვერდები ასევე შემოგთავაზებთ გამოცდისათვის მოსამზადებელ მასალას.

* <http://www.examenglish.com/IELTS/index.php>
* <http://www.esolcourses.com/revision/ielts.html>